สุรัตน์ สุขะ

สุรัตน์ สุขะ (เกิด 27 กรกฎาคม พ.ศ. 2525) เป็นอดีตนักฟุตบอลทีมชาติไทย โดยเขาเล่นให้กับสโมสรฟุตบอลศรีสะเกษ เป็นสโมสรสุดท้าย สุรัตน์สามารถเล่นได้หลายตำแหน่งทั้งกองกลางและกองหลัง บางครั้งยังเล่นเป็น สวีปเปอร์ สุรัตน์ เป็นผู้เล่นชาวไทยคนแรกที่ได้เล่นในเอลีกของประเทศออสเตรเลีย สุรัตน์มีพี่ชายฝาแฝดคือ สุรีย์ สุขะ 

**ประวัติ**
สุรัตน์ สุขะ มีชื่อเล่นว่า ปาน เกิดเมื่อวันที่ 27 กรกฎาคม 2525 ที่ตำบลเดื่อศรีคันไชย  อำเภอวานรนิวาส จังหวัดสกลนคร เป็นบุตรของ นายบัญชาและนางไพรี สุขะ เป็นน้องชายฝาแฝดของสุรีย์ สุขะ จบการศึกษาระดับชั้น ม.6จากโรงเรียนอัสสัมชัญศรีราชา จังหวัดชลบุรี ในรุ่นเดียวกับสุรีย์ สุขะและสินทวีชัย หทัยรัตนกุล ปัจจุบันสุรัตน์ สมรสกับสุกัญญา สุขะ ทั้งคู่มีลูกสาว 1 คนคือ นันทรัตน์ สุขะ

**ระดับสโมสร**

**สกลนครเอฟซี**

**ชลบุรีเอฟซี**
หลังจากช่วยสถาบันได้แชมป์ฟุตบอลนักเรียน รุ่นอายุ 18 ปี ประเภท ก.แล้ว สุรัตน์ ได้กลายเป็นหนึ่งในสมาชิกของทีมชลบุรีเอฟซี โดยลงเล่นทั้งตำแหน่งกองหลังและกองกลางตัวรับ และช่วยให้ต้นสังกัดคว้าแชมป์ไทยแลนด์พรีเมียร์ลีกได้เป็นครั้งแรกในปี 2007 ก่อนจะได้ตำแหน่งรองแชมป์ในฤดูกาลต่อมา

**เมลเบิร์นวิกตอรี**
ฤดูกาล 2009 สุรัตน์โชว์ฟอร์มได้อย่างยอดเยี่ยมต่อเนื่องทั้งในไทยพรีเมียร์ลีก และเอเอฟซีคัพ ทำให้เมลเบิร์นวิกตอรีจากเอ-ลีกซื้อตัวไปร่วมทีมด้วยค่าตัว 1 ล้าน 5 แสนบาท โดยสุรัตน์ได้บินไปร่วมทีมใหม่หลังจบเลกแรกของไทยพรีเมียร์ลีก 2009 ซึ่งตรงกับช่วงเปิดฤดูกาลใหม่ของเอ-ลีก ออสเตรเลีย โดยสุรัตน์ เป็นนักฟุตบอลชาวไทยคนแรกที่ได้ลงเล่นในเกมเอ-ลีก ออสเตรเลีย โดยเขาลงสนามให้เมลเบิร์นวิกตอรี่ เป็นครั้งแรกในวันที่ 15 สิงหาคม พ.ศ. 2552 โดยเป็นการเปิดบ้านเสมอกับบริสเบนโรอาร์ 3-3 ที่สนามอิติฮัด สเตเดี้ยม ในเกมเอ-ลีก นัดที่ 2 ของฤดูกาล ซึ่งสุรัตน์ถูกเปลี่ยนตัวลงมาในนาทีที่ 79 แทนอีวาน เบอร์เกอร์ กองหลังชาวออสเตรเลียของทีม และสร้างความประทับใจให้แฟนบอลอย่างมาก 

**บุรีรัมย์ ยูไนเต็ด**
สุรัต ย้ายสังกัดมาเล่นให้กับสโมสรบุรีรัมย์ ยูไนเต็ด ในไทยพรีเมียร์ลีก ในช่วงปิดครึ่งฤดูกาล 2554 ด้วยค่าตัว 2.1 ล้านบาท ระยะเวลา 3 ปี โดยที่สุรัตน์จะได้รับค่าเหนื่อยทั้งสิ้น 3 แสนบาทต่อเดือน เท่ากับได้รับเมื่อตอนอยู่ที่เมลเบิร์น วิกตอรี่ ภายหลังจากมีการเปลี่ยนแปลงภายในของสโมสรเมลเบิร์น วิกตอรี ทำให้สุรัตน์ไม่มั่นใจในอนาคตของตนเอง 

**ระดับทีมชาติ**
สุรัตน์ ได้เล่นให้ทีมชาติไทยชุดใหญ่เป็นครั้งแรกภายใต้การคุมทีมของ ปีเตอร์ รีด ในรายการ ทีแอนด์ที คัพ 2008 (อกรีแบงค์ คัพเดิม) ที่ประเทศเวียดนาม ในเกมส์ที่ไทยชนะเกาหลีเหนือ 1-0 โดยลงสนามเป็นผู้เล่นตัวจริงในตำแหน่งกองกลาง และแมตช์ดังกล่าวถือเป็นแมตช์ที่ทีมชาติไทยมีพี่น้องฝาแฝดลงสนามพร้อมกันเป็นผู้เล่น 11 คนแรก เพราะสุรีย์ สุขะพี่ชายฝาแฝดของสุรัตน์ ก็ลงเล่นในตำแหน่งกองหลังด้วยเช่นกัน
หลังคว้าแชมป์ทีแอนด์ที คัพได้สำเร็จ สุรัตน์ ก็มีชื่อเป็นหนึ่งในทีมชาติไทยชุดเอเอฟเอฟ ซูซูกิ คัพ 2008หรือไทเกอร์ คัพเดิม และเป็นกำลังสำคัญพาทีมชาติไทยเข้าถึงรอบชิงชนะเลิศรายการนี้ได้สำเร็จ

**สถิติ**

**สโมสร**
2549
ชลบุรีเอฟซี
ไทยแลนด์พรีเมียร์ลีก
16
2
–
–
–
–
?
?
?
?
2550
24
2
–
–
–
–
?
?
?
?
2551
22
3
–
–
–
–
?
?
?
?
2552
12
0
–
–
–
–
5
0
17
0
2552–53
เมลเบิร์นวิกตอรี
เอ-ลีก
18
0
0
0
0
0
1
0
19
0
2553–54
16
0
0
0
0
0
0
0
15
0
74
7
0
0
0
0
?
?
?
?
34
0
0
0
0
0
1
0
35
0
108
7
?
?
?
?
?
?
?
?

**ทีมชาติ**

**ผลงาน**
 แชมป์: ฟุตบอลนักเรียนรุ่นอายุไม่เกิน 18ปี ประเภทก. (โรงเรียนอัสสัมชัญศรีราชา)- แชมป์: โปรลีก ฤดูกาล 2005 (ชลบุรีเอฟซี)- แชมป์: ไทยแลนด์พรีเมียร์ลีก ฤดูกาล 2007 (ชลบุรีเอฟซี)- แชมป์: ฟุตบอลถ้วยพระราชทาน ประเภท ก. (ชลบุรีเอฟซี)- รองแชมป์: ไทยแลนด์พรีเมียร์ลีก ฤดูกาล 2008 (ชลบุรีเอฟซี)- แชมป์: ทีแอนด์ที คัพ 2008 (อกรีแบงค์ คัพเดิม) (ทีมชาติไทย)

**อ้างอิง**

**แหล่งข้อมูลอื่น**
  ประวัติจากเว็บไซต์เมลเบิร์นวิกตอรี date=2010-12-31 
หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นในเอลีก
หมวดหมู่:ผู้เล่นสโมสรฟุตบอลเมลเบิร์นวิกตอรี
หมวดหมู่:บุคคลจากอำเภอวานรนิวาส
หมวดหมู่:บุคคลจากโรงเรียนอัสสัมชัญศรีราชา
หมวดหมู่:ผู้เล่นในไทยลีก
หมวดหมู่:บุคคลฝาแฝดจากประเทศไทย
หมวดหมู่:ชาวไทยในประเทศออสเตรเลีย
หมวดหมู่:สกุลสุขะ
หมวดหมู่:นักฟุตบอลจากจังหวัดสกลนคร
หมวดหมู่:นักฟุตบอลชายชาวไทยที่ค้าแข้งในต่างประเทศ